*Sürgősségi indítvány!!!*

*Fedőlap*

**Az előterjesztés közgyűlés elé kerül**

**Az előterjesztés tárgyalásának napja: 2015.10.15.**

**Dunaújváros Megyei Jogú Város Önkormányzata és az Uniszol-Létesítménygazdálkodási Zrt. között fennálló, a dunaújvárosi Jégcsarnok és a dunaújvárosi sportingatlanok üzemeltetésére vonatkozó szerződés 2. számú módosítása.**

**Előadó:** Ügyrendi, igazgatási és jogi bizottság elnöke

 Gazdasági és területfejlesztési bizottság elnöke

 Oktatási, kulturális, ifjúsági és sportbizottság elnöke

 Az önkormányzat Bírálóbizottsága elnöke

**Előkészítő:** Téglás Zoltán városfejlesztési igazgató

 Dr. Vántus Judit vagyonkezelési osztályvezető

 Dzsupin Andrea ügyintéző

**Meghívott:** -

**Véleményező bizottságok:**

Ügyrendi, igazgatási és jogi bizottság 2015.10.13.

Gazdasági és területfejlesztési bizottság 2015.10.13.

Oktatási, kulturális, ifjúsági és sportbizottság 2015.10.13.

Az önkormányzat Bírálóbizottsága 2015.10.13.

**A napirendi pont rövid tartalma:**

Az önkormányzat és az UNISZOL-Létesítménygazdákodási Zrt. között közbeszerzési eljárást követően üzemeltetési szerződés jött létre 2012. augusztus 01-én a dunaújvárosi sportingatlanok üzemeltetésére. Ezen szerződés módosítása vált szükségessé, mivel a szerződés közvetett tárgyát képező Stadion vonatkozásában közbeszerzési eljárások lefolytatásra került sor, melynek eredményeként a fejlesztés az Üzemeltető számára jelentős többletköltségeket eredményezett.

**A napirendi pont előkészítőinek adatai:**

Osztály neve: Városfejlesztési Igazgatóság

Ügyintéző neve: Dzsupin Andrea

E-mail címe: dzsupin@pmh.dunanet.hu

Telefonszáma: 06-25-544-380

Iktatószám: 1907-53/2015.

Előkészítő aláírása: Dzsupin Andrea s.k.

Igazgató / Osztályvezető aláírása: Téglás Zoltán s.k.

**A törvényességi ellenőrzésre vonatkozó adatok:**

Törvényességi ellenőrzést végző személy: Dr. Petánszki Lajos s.k.

Leadás dátuma: 2015.10.13.

Ellenőrzés dátuma: 2015.10.13.

Törvényességi észrevétel:

Amennyiben van:

Az elfogadáshoz szükséges szavazati arány: egyszerű / minősített

**A tárgyalás módja:** **Nyílt ülés**

Egyéb megjegyzések:

**Javaslat Dunaújváros Megyei Jogú Város Önkormányzata és az**

**Uniszol-Létesítménygazdálkodási Zrt. között fennálló, a dunaújvárosi Jégcsarnok és a dunaújvárosi sportingatlanok üzemeltetésére vonatkozó szerződés**

**2. számú módosítására**

**Tisztelt Közgyűlés!**

**Előzmények:**

Dunaújváros Megyei Jogú Város Önkormányzata és a HUNÉP-UNISZOL Zrt. (2014. július 18. napjától a cégkivonat szerint UNISZOL-Létesítménygazdákodási Zrt., a továbbiakban a megváltozott cégnéven szerepeltetjük a társaságot), között közbeszerzési eljárást követően üzemeltetési szerződés jött létre 2012. augusztus 01-én (**1. sz. melléklet**) a dunaújvárosi Sportingatlanok üzemeltetésére, a szerződés módosítására 2013. január 29-én került sor (**2. melléklet**).

Ezen szerződés módosítása vált szükségessé, mivel DMJV Önkormányzata korábban a Stadion vonatkozásában közbeszerzési eljárást indított, melynek tárgyaStadion színes tv-s közvetítésre alkalmas (nagy fényerejű) pályavilágításának megvalósítása, korszerűsítése, valamint fűthető pályatest kivitelezése volt. A közbeszerzési eljárásban foglalt feladatok megvalósultak, mely a jelenlegi Üzemeltető lényeges jogos érdekeit sérti, ugyanis jelentős többlet villamos energia ellenérték megfizetésére köteles emiatt.

Dunaújváros Megyei Jogú Város Közgyűlése 535/2015. (IX.17.) határozatával elfogadta és támogatta az önkormányzat tulajdonában álló, dunaújvárosi 316/2 hrsz.-ú futball stadion és kiszolgáló részeinek felújításával felmerülő többlet üzemeltetési díjak megfizetésének vállalását (**3. melléklet**). A hivatalos közbeszerzési tanácsadói feladatokat ellátó ÉSZ-Ker Kft. előkészítette az üzemeltetési szerződés módosítását, mely a fenti vállalásnak a szerződéses jogviszony keretei közötti rendezésére irányul (**a határozati javaslat mellékelte**).

Vélemények:

Az Ügyrendi, igazgatási és jogi bizottság, a gazdasági és területfejlesztési bizottság, az oktatási, kulturáli9s, ifjúsági és sportbizottság, valamint az önkormányzat Bírálóbizottsága az előterjesztést a közgyűlési postázást követően, rendkívüli ülésén tárgyalja, ezért a bizottsági vélemények a közgyűlésen szóban kerülnek ismertetésre.

**Tisztelt Közgyűlés !**

Kérem a határozati javaslat elfogadását.

**Hatá****rozati javaslat**

**Dunaújváros Megyei Jogú Város Közgyűlésének**

**…..../2015. (X.15.)határozata**

**Dunaújváros Megyei Jogú Város Önkormányzata és az Uniszol- Létesítménygazdálkodási Zrt. között fennálló, a dunaújvárosi Jégcsarnok és a dunaújvárosi sportingatlanok üzemeltetésére vonatkozó szerződés 2. számú módosítására**

1. Dunaújváros Megyei Jogú Város Önkormányzata és azUNISZOL-Létesítménygazdákodási Zrt. között közbeszerzési eljárást követően üzemeltetési szerződés jött létre 2012. augusztus 01-én a dunaújvárosi Jégcsarnok és a dunaújvárosi sportingatlanok üzemeltetésére.

2.Dunaújváros Megyei Jogú Város Közgyűlése az 1. pontban hivatkozott szerződés módosítását rendeli el a határozat mellékletét képező üzemeltetési szerződésmódosítás szerint.

3. Dunaújváros Megyei Jogú Város Közgyűlése felkéri a polgármestert a határozat közlésére, továbbá felhatalmazza az üzemeltetési szerződés módosításának aláírására.

**Felelős:**- ahatározat végrehajtásáért:

 apolgármester

- ahatározatvégrehajtásábanvalóközreműködésért:

 a Vagyonkezelési Osztály vezetője

**Határidő:** - a határozat közlésére:

 a határozat Vagyonkezelési Osztályhoz érkezését követő 5napon belül

 - a szerződés módosítás elkészítésére: a határozat közlését követő 10 napon belül

Dunaújváros, 2015. október 15.

|  |  |
| --- | --- |
| **Tóth Kálmán s.k.****az ügyrendi, igazgatási és jogi bizottság** **elnöke** | **Hingyi László s.k.****a gazdasági és területfejlesztési bizottság elnöke** |
| **Sztankovics László s.k.****az oktatási, kulturális, ifjúsági és sportbizottság elnöke** | **Dr. Ragó Pál s.k.****az önkormányzat Bírálóbizottsága** **elnöke** |